
Omagii Suveranului. 


La adunările poporale convocate de 
deputaţii noștri și ţinute cu mult succes 
moral, o manifestaţie de căpetenie 2u 
tost omagiile aduse Suveranului. De când 
ținem minte, aşa a fost aceasta tot- 
deauna: de câteori poporul nostru sa 
adunat, fie pentru a-și formulă o do- 
rință politică, fie pentru a-și discută tre- 
bile sale culturale, el sa gândit tot- 
deauna la domnitorul ţării, căruia i-a 
trimis asigurări de credință. 

De data asta însă, omagiile adresate 
de Românii din toate unghiurile ţării 
nu sunt pornite numai din uz și din ve- 
nerația așazicând istorică a noastră 
pentru capul încoronat. Ele nu se pot 
asemănă nici cu pompoasele fraze, pe 
cari partidele maghiare le adresează Su- 
veranului dela banchete, cu mese bogate. 
Cu tot tonul lor moderat, telegramele 
noastre nu sunt numai o expresie sin- 
ceră a adânc înrădăcinatei noastre afec- 
ţiuni, ci sunt în acelaș timp și o plân- 
gere, — o protestare dacă voiți — în- 
potriva modului cum guvernul maghiar 
voiește să se facă mijlocitor între voința 
Suveranului şi popoarele credincioase. 


E vorba de votul universal. Ca un 
fulger s'a împrăștiat printre naționalități 
vestea, că este însăş dorința M. Sale, ca 
în sfârșit dreptate să se facă tuturor și 
ca pe viitor ori-şi-care cetăţean părtaș 
deopotrivă să fie la hotărârea soartei 
acestei ţări. Din acel moment numele 
Domnitorului, ca a supremului salvator, 

In vremi demult sa aşternut sub glie 
Și trupul tău și mâna vinovată, 

Dar Cain tu, păcătuirii tată, 

Tot mai resai și-n vremea mea târzie. 


Azi creşte iarbă proaspătă, curată, 
Pe groapa ta de veșnică urgie 
Dar, vezi, păcatul pururi reînvie 
Nu l-a primit țărîna 'nfiorată.... 


El sa 'mpărțit în largul lumii noastre 
Se sbuciumă neadormit în fire 
Pe plaiuri verzi, pe stâncile sihastre. 


Noi îi simțim ispita ’nfrigurată 


„Nepoţi ai tăi, părtaşi în moştenire 
Puriăm în suflet zestrea blestemată ! 


*) Din volumul de poezii ce se va pune sub tipar. 





erà pronunțat cu smerenie ` printre toți. 
M. Sa ajunsese iarăș la o popularitate 
cum o avusese în vremile începătoare 
ale domniei Sale. Cel puţin: la noi Ro- 
mânii, vestea aceasta a produs o atât de 
enormă bucurie, de pare-că ar fi fost 
chestiunea de o eliberare din o a doua 
iobăgie. Işi poate închipui însă ori-cine 
ce deprimare generală a produs în urmă 
lunga trăgănare a făgăduitei reforme, 
ce tristă decepţie ne-au adus continuele 
vești din tabăra guvernului, știri cari ne 
spuneau, că mai pe sus de voinţa Suve- 
ranului ar vreă să se ridice machiave- 
lismul kossuthist și că în locul unei idei 
generoase, măreţe, care să aşeze mo- 
narhia pe o bază prosperă și deplin 
mulţumitoare, are să triumfe iarăş reac- 
țiunea ungurească. 

Telegramele noastre omagiale sunt 
deci și icoana acestei neliniști. Și du- 
reros este, că motivele îngrijorărei noastre 
se tot îngrămădesc. Ziarele guvernului 
aduc informaţiuni tot mai nefavorabile 
nouă. Ele vorbesc de succesele guver- 
nului obținute dela Suveran, de o sanc- 
țiune prealabilă a unui proiect mon- 
struos. Şi cu toate contrazicerile acelor 
ziare, ceva pare a rezultă totuș din ele, 
că principiul egalităţii votului dela ce- 
tăţean la cetăţean, a fost jertfit; iar 
dacă aceasta aşa este, dacă Suveranul 
a cedat în adevăr insistențelor consilie- 
rilor săi budapestani, liniștea noastră și 
a majorităţii locuitorilor acestei țări e 
sdruncinată pentru timp îndelungat și 
avem destule motive a o mărturisi aceasta 
şi Domnitorului. 








E desigur o clipă critică, un mo- 
ment de grea cumpănă, mișcarea în ve- 
derea votului universal. Şi punctul critic 
este însuş faptul că s'a pus în joc nu- 
mele Suveranului. Alternativa este pusă 
aşa, că sau va învinge principiul vo- 
tului obştese, cum îl doreşte M. Sa și 
atunci popoarele credincioase se vor 
învoi în dinasticismul lor și vor continuă 
cea mai pacinică şi mai rodnică vieaţă 
pentru țară şi tron, sau va birui șire- 
tenia şi voința guvernului unguresc şi 
atunci desorientarea creşte şi tulbură- 
rile între cetăţeni nu vor aveă sfârșit. 


Cât ne priveşte pe noi Românii, ar 
însemnă să fim neconsecvenți cu noi în- 
şine, dacă, cu toate motivele de neli- 
niște, am pierde de pe acum ori-ce mă- 
dejde în Domnitor. Credinţa noastră în- 
tr'ânsul a fost mare şi în cazuri, când 
se păreă că se îndepărtează de noi. Fie 
că-i zicem „Impărat“, ca poporul, care 
aşa s'a pomenit din strămoşi; fie că-i 
zicem „Rege“ ca cei-ce cunosce mai bine 
dreptul publie al Ungariei, — noi nu 
vedem într'ânsul decât pe Domnul, pe 
părintele ţării, care nu poate și nu trebue 
să împartă pe supușii săi în categorii. 
Astfel simţim și sperăm și acum. Iar 
rostul omagiilor este, de a I-o aduce la 
cunoștință. 


Sfârșindu-se „Hanul dela Stena“, în curând 
vom începe să publicăm în revista noastră o serie 
de schiţe şi amintiri din vieaţu gazetarilor bu- 
cureşteni, datorite colaboratorului nostru Victor 


Eftimiu. 
o 

Simţeam demult suflarea de otravă 
Cum doarme ’n pieptul fraților de-o mamă, 
Cum din cetăţi cu turnul de aramă 
Purcede 'n lunci și "n creștet de dumbravàĝ 


Vedeam cum duhul negru se destramă, 
Mă înecă funinginea grozavă 

Și deslușeam clocotitoarea lavă 

Cum se 'mfiripă nebăgată 'n seamă. 


Tu frate rău, cu inima flămândă / 
Când Aveli mii cerșetoreau iertare, 
Nu te-ai oprit în drumul de osândă/ 


Păcatul tău şi-a întețit avântul 
Și mai avut nici milă, nici mustrare 
Când otrăveai în urma ta pământul / 


II. 


Azi sa aprins oceanul tău de ură, 
Azi limbi de foc despică aurora, 
Pierzarea astăzi își întinde hora 
Și despletită urlă 'n bătătură. 


Sa început răsboiul tuturora... 

Azi strig'acei ce mii de ani tăcură; 
Deslănţuita patimii arsură 

Azi prăpădește `n trăsnete Gomora/ 


Bieţi munţi bătrâni! Voi gemeţi azi de jale 
Deatâtea-ori aș fi mutat din cale, 
Voi stavila atâtor visuri moarte? 


Paș prăvăl. azi munte peste munte, 

Intre pământ și cer waș face punte 

Să naud plânsul fraţilor departe! 
Octavian Goga. 


© BCUCIuj 





Pag. 276. 





Din problemele noastre culturale, 


Peste câteva zile, iarăş se deschid 
porţile școalelor. Părinţii — după cum 
şi lucru firesc este, sunt îngrijoraţi de 
viitorul fiilor lor şi în dorul lor de a-i 
vedeă procopsiţi şi fericiţi aleargă cu 
sutele și cu miile spre zidurile cele pom- 


poase ale școalelor dela orașe — ca 
să-și înscrie pruncii la școale. 
Puţini — foarte puţini sunt cari pre- 


gătesc fii lor pentru anumite cariere, cei 
mai mulţi își îndreaptă pașii spre școală, 
mai mult ca să imiteze pe alţii, să deă 
pruncii la carte, să absolveze bunăoară 
gimnaziul, apoi vor vedea ce carieră vor 
alege. Până bine de curând trebuiă să 
sprijinim aceasta pornire. Erau -multe 
terene deschise, multă lipsă de oameni 
cu carte în poporul nostru — şi multe 
slujbe le dădeam străinilor, pentrucă nu 
aveam fii de neamul nostru, cari să ni-le 
ceară. Azi nise pare, că am greși mult, 
dacă nu ne-am face seamă cu 
barea, ce viitor vor aveă atâtea sute 
şi mii de oameni, — cari învaţă carte 
fără plan, fără să ştie pentruce — și 
fără de a şti anume ce prospecte vor 
aveă în viitor. 

In advocaţi avem o abundanţă încât 
- azi mâne, se vor împrocesuă advocaţii 
unii pe alţii ca să poată trăi, la jude- 
cătorii, ai noştri pot întră numai ca 
prin urechile acului și pânea ce li-se dă 
e foarte amară, la administraţie sunt 
expuși să nu fie candidaţi și aleși după 
legea de acum, care poate dăinui încă 
decenii întregi. 

Filozofia, care pregăteşte pe tineri 
pentru cariera de profesori, având noi 
3- 4 gimnazii, şi neputându-i aplică pe 
toţi, dejă până acum a împins pe unii 
să treacă la stat — şi noi știm ce va 
să zică azi un profesor român la un 
gimnaziu de stat. Naţionaliceşte — este 
aproape pierdut. l 

Ar mai rămâneà agricultura, medi- 
cina, tehnica, ca terene cari nu sunt 
exploatate din deajuns, dar în lipsă de 
moșii mari, sa dovedit că chiar şi aceia, 

„ŢARA NOASTRA: 


cari au învățat agricultura superioară, 
sau au trecut granița, sau au vegetat 
mai mult, decât au trăit cum se cade. 

Ei bine — apoi pentru cine să în- 
veţe pruncii noștri? 

Biserica a avut până acum vr'o 10 
ani, mare lipsă de preoţi şi învăţători. 
După toate semnele — în scurtă vreme 
se vor ocupă și cele mai slabe parohii, 
unde nu găseai om să umbli cu lampa 
aprinsă ţeara întreagă. Invățătorii câţi 
îi avem abiă îi putem așeză — și la 
câte un post mai bunișor reflectează cu 
zecile, iar învățătoarele — cualificate în 
preparandiile noastre pe cale privată și 
cele ce sau cualificat în cale ordinară 
în preparandii de alte confesiuni ori de 
stat, ne cer posturi, fără să le putem 
da, — dupăce poporul în cele mai multe 
locuri, nici să audă nu vrea de dăscă- 
liţe, deşi unele s'au dovedit în multe 
cazuri, mult mai destoinice, mai devo- 
tate slujbei lor și au arătat rezultate în- 
treit mai bune, ca învățătorii — bărbaţi. 

Din producţiunea cea mare de cle- 
rici și pedagogi, în timpul din urmă,ne 
am ales cu corupţiunile cari grasează 
ca o boală şi se lăţese tot mai mult 
în paguba noastră morală. 

Am ajuns, de nu se mai întreabă, ce 
aptitudini are candidatul, dar se întreabă, 
câţi bani are, cât poate dă pentru beu- 
turi, cu cât poate acoperi cheltuielile 
electorale, cari încep să se ridice la 
sume fabuloase. 

Rolul cârcimarilor începe a fi aproape 
decizător, cât pentru trebşoarele din co- 
mune. Ce să facă un biet de om sărac 
lipit pământului cu diplomele, cu ates- 
tatele cele .bune în faţa atâtor mișelii, 
pe cari le vedem zilnic, dar nu avem 
putere de-ale stârpi din rădăcină? 

De sine înţeles, că acum e târziu 
şi pentru el şi pentru părinţii lui, de a 
se îndeletnici cu altă meserie şi a-și 
căută altă ocupație. 

Oare nu ar fi mai bine, dacă un 
număr mare, de tot mare al pruncilor 
noștri ar întoarce spatele gimnaziilor şi 
şcoalelor medii dupăce au făcut câte 
3—4 clase, şi ar îmbrăţișă cariere inde- 

pendente, şi mai ales, dacă ar îmbră- 
țişă cariera comerciului, care odată a 
fost în floare la macedo-români şi așa 
numiţi greci — și nu am lăsă ca jidanii 
şi alte neamuri să ocupe acest teren 
foarte rentabil. 

Asemenea sunt multe ramuri de in- 
dustrie cari oferă o existenţă sigură, cari 
acum toate sunt ocupate de străini, cum ar 
fi exploatarea de păduri, producerea viței 
de vie în mare, aplicarea unora din ai 
noştri ca otelieri, cofetari, bucătari, gră- 
dinari, producenţi de legume şi zarza- 
vaturi, tot întreprinderi pe cari tineri 
cu ceva stare și pregătire şi-le pot în- 
suși în scurtă vreme, pot trăi şi pot fi ne- 
atârnători fără ca să-i aleagă și candideze 
nimenea şi să cheltuiască cu sutele şi 
cu miile pânăce ajung la oarecare di- 
plome după cari apoi nu pot trăi. 

Scriem aceste chiar la începutul 
anului, și nu putem din destul povăţui 
cărturărimea dela sate, ca să îndemne 
pe fruntașii satelor noastre, ca să deă în 
această direcţiune povaţă pentru viito- 
rul pruncilor lor. 

Aşteptăm, ca învățătorii noştri și 
preoții noștri să premeargă ei cu bun 
exemplu în privința aceasta. 

Azi cel mult, tineri eminenţi, tineri 
cu talente extraordinare și din părinți 
cu dare de mână, să absolveze gimna- 
ziile, ceialalţi toţi, dar toţi să caute să 
îmbrăţoşeze alte cariere în interesul lor 
şi în interesul neamului nostru. 

Pentru noi proletariatul intelectua- 
lilor ar fi şi o rușine şi o mizerie nespusă 
— şi nu e permis ca să lăsăm lucrurile 
să degenereze până acolo. 

Dăm semnalul din bun timp, și ceice 
au urechi sperăm că vor auzi glasul 
nostru. La câte un stipendiu de câte 
100—200 coroane se îmbulzesc reflec- 
tanţi cu sutele. Stai încremenit și nu 
ştii cărui să i-l conferezi, ca mâne poi- 
mâne să fie un „påârlit“ învăţat, cum îi 
numesc cei din România liberă pe domnii 
fără de căpătâiu. 

Să ferim neamul nostru de „pârliţi“, 
cari pot deveni o primejdie naţională. 








A Casă... 


Se reintorceă, aproape îmbătrânit. 

Sufletul îi eră bătrân de multă vreme. Dar 
revederea locurilor copilăriei, îl înseninase. 

Ca prin vis, desluşeă larma oraşului. Stră- 
zile pline de praf ale Atenei, soarele revărsat cu 
atâta belşug, pe casele albe, pluteau tot mai rar 
în ochii minţii sale. 

Incepeă să uite. 

Uită nopţile pierdute cu prieteni cheflii, prin 
cafenelele dela marginea oraşului. Uită cărţile 
greoaie, cu care-şi îndopase tinereţea — în goana 
după măriri îndoelnice — uită amezile fierbinţi, 
cu nesfârşite ceasuri de melancolie şi dor de-o 
vieaţă nouă... 

Eră acasă acum, eră la el acasă... 

Intins pe iarba subţire şi foarte înaltă a 
livezilor, sau sub moliftul uriaş din dealul mă- 
năstirei își umplea sufletul cu seninătatea cerului 
de primăvară, cu mireazma florilor, cu adierile 
vântului. 

Simţiă tresărind în sufletul său vieaţa de 
odinioară, pierduta vieaţă a copilăriei — plină 
de soare şi de fluturi, lipsită de truda grijilor... 

Erau aceleaşi locurile de altă-dată. Iarba 
se îndoiă in aceleași legănări de valuri, fluturii 
purtau aceleaşi haine pestriţe de odinioară şi, 
ciudat, chiar inima lui, inima ce şi-o crezuse pu- 
trezită de atâta vreme, tresăreă în piept, nerăb- 





dătoare, setoasă de vieaţă ca in vremea de 


demult. 
Eră fericit, o, fericit cum nu mai fusese. 


La ce bun toate frământările acelea de 
pâu'scum, alergările după alte vise, întrecerile 
zadarnice — după o fericire căutată? 

Dar fericirea eră în satul lui, în frumoa- 
sele grădini părinteşti, în casa bogată a părin- 
ţilor săi... 


Şi aci tresare. 

Păreri de rău îl copleşesc. Părinţii lui? 
Nu-i văzuse de mult și nu eră să-i mai vadă. 

De tatăl său, abia-și mai aduceă aminte. 

Eră copil când îl văzuse plecând, să nu se 
mai întoarcă. 

Mânat de doruri, copilul plecase şi el, în 
lume, -- şi se întorceă abiă acum, zece ani după 
moartea tatălui — câteva zile dupăce mama lui, 
plânsese atâta pe scrisoarea unde-i vestea sfâr- 
şitul apropiat, chemându-l încă odată, cea din 
urmă dată, la sânul ei... 

Băthâna murise, fără să-l mai vadă. 

Şi el plânsese mult pe mormântul din curtea 
mânăstirei, plânsese roscolind printre lucrurile 
ei, — atâtea lucruri cari erau ale lui, ale singu- 
rului copil. 

In cuferile vechi, mirosind a cuișoare, printre 
hainele bătrânei, găseă cele dintâi cărţi ale lui, 
jucării uitate, fotografii. Zilele de demult, pre- 
rândau în mintea lui, copleşitoare de amintiri, 








tinându-l ceasuri întregi deasupra vr'unui cufăr 
deschis, cu mânile rezemate de colţul lui, cu 
capul plecat pe coate, cu ochii închişi, cu mintea 


dusă... 
Poveştile din copilărie, spuse la gura sobei 


şi sfaturile, şi mângăierile ei, şi lacrămile ei la 
plecare şi atâtea scrisori cari îl chemau acasă, 
— îi năpădese în suflet, îl dor, îl fac să plângă. 

Chipul ei, atârnat lângă icoane — acelaș 
chip, care veghiă la capul său, în orașul depărtat 
— îl binecuvintează încă, cu ochii blânzi, ochii 
de sfântă, în care cetise deatâteaori iertare și 
îndemn la muncă, în zilele de răstriște... 

In odăile largi, ale bogatei case părintești, 
el trece singur, ca un duh din altă vreme. Paşii 
săi sună prelung, deșteptând ecouri în toate 
colţurile. Tot ce se leagă de amintirea mamei 
sale, îl face să tresară. 

In fiecare zi, câte un bătrân, sau câte o 
prietenă a răposatei, îi povestesc amănunte din 
cele din urmă zile ale ei. Şi el îi iubeşte pe toți 
moşnegii aceia pitici, pe toate bătrânile încovo- 
iate, căci fiecare din ei are ceva din fiinţa ei, 
căci în ochii tuturora s'a oglindit cândva, fața ei. 


Ce triste sunt cimitirele sărace din jurul 
mânăstirilor! 

Peste crucile de lemn, peste movilele de 
pământ, păzite de vişini mărunți, trec adieri 
plângătoare şi 'n umbră pâlpăie luminile de 
candelă, aprinse'n amurg. 

 Unde-am ajuns! O spunem scurt şi răspicat 
cetitorilor noştri: am ajuns să vedem în coloa- 
nele gazetei noastre bisericeşti „Telegraful român“ 
incercarea de a reabilită cinstea naţională atât 
de sdrenţuită a acelui om pe care întreagă opinia 
publică a neamului nostru l-a stigmatizat, a omu- 
lui care şi-a bătut joc de cele mai curate nă- 
zuinţe ale poporului din care s'a ridicat, a omu- 
lui al cărui nume a devenit un simbol de ră- 
tăcire. Da, gazeta metropoliei noastre are ràn- 
duri de curtenire la adresa lui Moldován Gergely. 

Ascultati ce spune d-l Babeş, acest veşnic 
oaspete al nenorocitului „Telegraf...“ totdeauna 
am cetit cu rezerve şi cu îndoială acele câteva foi 
româneşti, cari se nizuiau a vă prezentă, împreună 
eu foaia D- Voastre ca pe-un renegat, ca pe-un duș- 
man al poporului propriu. Am tras-o aceasta la 
îndoială, pentrucă din broşura pe care a-ți scris-o 
“înainte de zece ani („Maghiarii şi Românii“) pre- 
cum şi din alte declarațiuni am câştigat impresia, 
că sunteți fiu credincios al națiunii şi sincer 
aderent al păcii naţionaliste.“ ` 

Ce comentar mai doriţi? Sunt surprinderi 
în faţa cărora rămâi uluit şi fără putinţa de a 
spune un cuvânt. Cu acest sentiment de adâncă 
ruşine am pus la o parte numărul din organul 
oficial al metropoliei noastre. 

Vom reveni pe larg în numărul viitor al 
revistei noastre asupra acestei injurii, când vom 
trage la răspundere în cuvinte răspicate pe cei 
cari sunt datori să deie seamă publicului româ- 
nesc pentru toate batjocurile cari se debitează 
intrun organ de publicitate, a cărui linie de con- 
duită trebue să fie determinată de sentimentul 
public al poporului nostru. 

Sa vedem! 


Renta ungară. — Reintorcându-se din Carls- 
bad, d-l Crozier, ambasadorul Franţei a întors 
vizita d-lui Aerenthal, ministrul de externe al 
Austro-Ungariei, şi d-lui Wekerle, preşedintele 
consiliului ungar. 

„Neues Wiener Tagblatt“, zice că aceste vi- 
zite au fost făcute din simplă curtoazie; dar după 
„Neue Freie Presse, d-l Croziez şi Wekerle s'au 
întreţinut în chestia admiterei rentei ungare la 
cota Bursei din Paris, chestie care va mai fi tra- 
tată din nou la Budapesta. Totuş „Neue Freie 
Presse“ nu crede că se va puteă face vr'un acord. 


(=) 


„PARA NOASTRA* 


„BANCA CULTURALĂ<.*) 


Fiind vorbă de „Banca culturală“ trebue să 
vorbim de — „Albina“. 

„Albina“ este un factor extraordinar de în- 
semnat din punct de vedere naţional-economic; 

Fără exagerare putem afirmă, că desvoltarea, 
înflorirea băncilor române, atară de vre-o 10—12 
depinde dela sprijinul puternic al institutului 
„Albina“, unde se ivesc complicaţiuni mai primej- 
dioase, „Albina“ e singura putere mântuitoare; 
în timpurile crizei generale „Albina“ a purtat în 
cârcă cel puţin 40—45, — poate şi mai multe 
bănci românești şi le-a scos teafere din virtejul 
primejdios ce ameninţă existenţa lor; ba, a scăpat 
mii — şi mii de interesaţi de daune enorme. 

Crize vor fi și în viitor; vor fi crize şi mai 
grele, ca în trecut; pentrucă în parlamentul nostru 
chestiile economice nu se pertractează din punct 
de vedere economic, ci — politic. 

E lucru firesc dară, că băncile române şi 
în viitor vor fi de multeori avizate la sprijinul 
„Albinei“. 

Mintea sănătoasă ne impune că singurul 
sprijin a institutelor noastre trebue să-'l urmărim 
din răsputeri; a-l slăbi: ar fi un atentat contra 


„celor mai multe bănci româneşti. 


Să ţinem seamă totdeauna de timpurile cri- 
tice, şi atunci toţi vor recunoaște, că aceasta 
afirmare nu-i frază goală. 

* 

„Banca culturală“ e vorba să se fondeze 
sub auspicii speciale; capitalul social dn 300,000 
cor. e cu mult mai mic decât să poată fi din acest 
motiv rivala „Albinei“ ; ba e cu mult mai mic, decât 
să poată din venitele sale servi scopului cultural 
propus; deci, e evident că fondatorii acestei bănci 
cu privire tocmai la auspiciile speciale contează 
la sumele foarte considerabile a diferitelor fonduri, 
cari azi sunt aproape exclusiv depuse la „Albina“ ; 
apoi la banii bisericelor şi a şcoalelor gr. or., 
cari iar în mare parte sunt plasați la „Albina“. 

Dacă fondatorii se gândesc la sumele aceste, 
şi dacă gândul lor s'ar realizà, ubzicându-se 
„Albinei* o mulţime de depuneri, e lucru firesc, 
că o astfel de manoperă nu ar servi spre în- 
tărirea factorului nostru naţional-economic, a 
„Albinei“. 


*) Publicăm acest articol, fără a luă răspunderea 
celei scrise in el. Red. 


. 

S'ar face ici-coalea cârpituri culturale, dar 
ne-am putea aşteptă la enorme daune finanţial- 
economice. 

De aci nu urmează, că faţă de legile şeo- 
lare să nu facem nimica pentru şcoalele noastre 
trebue să facem ; ba trebue să facem cu mult mai pú- 
ternică întreprindere decât „Banca culturală“ pro- 
iectată ; dar pe altă bază. 

Directiva ar fi: o mare asociare a Românis- 
„mului întreg cu cuote mici, ca fiecare ţăran român 
să poată fi părtaş la acțiunea saluiară. 

Detaiurile ușor s'ar putea fixă; o mică con- 
sfătuire convocată eventual de Excelenţa Sa D.l 
mitropolit ca cel mai bătrân arhiereu, ori de d-l 
director Part. Cosma, aşa cred, că în 2—3 oare 
ar termină cu fixarea amănuntelor. 

Caracterul întreprinderii să nu fie confesional; 
ceeace e lucru firesc, că toate şeoalele sunt in- 
teresate fără deosebire de confesiune; şi mai sunt 
şi alte motive: finanţiali; fiind mai mulţi Români 
decât gr. or. ori gr. cath. l 

Orăştie la 28/VII 1908. 

Dr. Aurel de Muntean. 


CRONICA LITERARĂ ȘI ARTISTICA. 


Dr. Friedrich Paulsen, profesorul de filozofie 
şi pedagogie la Universitatea din Berlin, a murit 
zilele aceste, în vârstă de 62 de ani. A fost una din 
gloriile ştiinţei moderne germane. Stilist splendid, 
a avut darul de a-şi populariză uşor cărţile lui 
de natură pedagogică și filozofică. Curios este, că 
chiar în ziua morți lui neașteptate, i-a apărut un 
articol remarcabil in revista „Internaţzionale Wo- 
chenschrift fiir Wissenschaft“. Studenţii români, 
veniţi din Berlin, vorbesc cu multă încântare 
despre Paulsen. 





[=] 


În „Foaia interesantă“ care apare la Orăștie, 
d-l Eugeniu Revent — lași publică -o poezie „De 
unde ești“, care sfârşeşte aşa: 
Tu ai în farmecul privirii 
Din strălucirile de stele... 
De unde eşti întruchipare, 
De la Sălişte or Săcele? 
Ba nu, că-i din Poplaca!... 
© 


Un cititor din Huși, ne scrie, cu multă in- 
dignare, că în ziarul ieşan „Opinia“ apar infor- 
matii literare din revista noastră, fără să se in- 
dice izvorul de unde se reproduc. 








Câte un glas de fată boceşte pe vrun mor- 
mânt; femei cernite înfig lumânări de ceară pe 
vrun colţ de lespede — şi noaptea vine să pus- 
tiască ţara morților. 

In adăpostul! unei hori de brăduţi, e mor- 
mântul ei, mai frumos ca toate celelalte. Sunt 
mai multe flori acolo; iarba nu creşte printre 
pietre, iar pe marginea lespezii se cunosc mai 
multe urme de lumânări. 

O soră a moartei vine de câteva ori pe 
săptămână şi plânge pe mormânt. Neveste înze- 
strate de răposată, toarnă undelemn în candelă, 
copiliţe botezate de ea, ciudate "n tristeţa lor 
vremelnică, presară micșunele şi aglice, culese pe 
marginea cărărilor din crâng. 

Și el le vede din poala moliftului înalt, vede 
şi luminiţa de pe mormânt, ascultă tânguitorul 
cântec de mort — dar nu se coboară să plângă 
pe groapa mamei, fiindcă ştie că s'ar izbi cu 
fruntea de lespedea rece a mormântului... 


Intr'o seară, întârziase sub molift. 

Nici o umbră nu se mai strecură printre 
cruci. Cimitirul, cu umbra lui deasă, cu lumi- 
nile candelelor, păreă un cer încărcat de stele. 
Oare stelele nu sunt candelele aprinse pe mor- 
mintele sufletelor? 

Pribeagul visă în liniştea înoptării. 

Deodată, tresări. Auzise fâşâitul cetinei. 

Strecurându-se tiptil, un bătrân îngenun- 
chiă la mormânt. Se închină, îşi frângeă mijlocul 





în mătănii şi părea că doarme, cu fruntea lipită 
de piatră. 

A doua seară, iar. Și o săptămână în şir, 
bătrânul veni să se roage pe mormânt. 

In ziua cea din urmă, când adâncit în vi- 
sare, n'auzise nici un sgomot in jurul său, mo- 
şneagul simţi o mână pe umăr. Erà el, fiul moartei. 

— Ce cauţi aici? — întrebă blând, glasul 
tremurător al celui reintors. 

Bătrânul strigă înăbuşit, îl privi mustrător, 
se smulse de sub apăsarea lui, şi o luă la fugă 
peste morminte. Acum, fugeau amândoi, ca două 
năluci, în lumina răsăritului de lună; păreau doi 
morţi înviaţi cari se fugăresc pentru duşmăniile 
din vieaţa cealaltă. 

Fugeau pe coasta dealului, peste livezi, pe 
uliţile satului. La o cotitură, bătrânul pieri. 

Urmăritorul rămase uluit. Intrebări ciudate îi 
chinuiau mintea. Ce căutase pe groapa mamei 
sale ? De ce fugise? Ce taină ascundeau toate astea ? 

Intreaga noapte, el nu pută să doarmă Işi 
frământă mintea cu tot felul de gânduri. 

Spre zori, alergă în odaia icoanelor. 

Lumina candelei, cădeă şi pe obrazul chi- 
pului din părete. 

Ciudat. I-se păruse? Păreă că ochii ei cer 
iertare, păreă că mâna ei se ridică spre obraz 
degetul îi apăsă buzele, parc'ar fi vrut să zică: |! 

— Nu mai cercetà! 





Iar ochii ei spuneau acum: 


— De ce te-ai mai întors? 


Şi totuș, trebuiă să afle. 

Ziua intreagă căută pe bătrân. Il cunoștea 
mai de mult, dar niciodată nu vorbise cu el de 
moartă Păreă că moșneagul îl ocolește. 

Acum, eră să-l întrebe în faţa icoanelor, în 
faţa ei — dacă lacrămile vărsate pe mormântul 
bătrânei erau izvorite dintr'o prietenie de odi- 
nioară, dacă sufletul său eră îndurerat acum, 
fiindcă odinioară fusese fericit din pricina ei. 

Il găsi. 

Bătrânul tremură, Erà galben şi ținea ochi'n 
pământ, 

— Nu înţelegi că toţi cei ce-au cunoscut 
pe mama îmi sunt dragi? De ce fugi de mine? 
Spune-mi, te rog, spune-mi!... Vino cu mine, 
acasă. Vom îngenunchiă amândoi în faţa ei, îi 
vom cere iertare dacă-i răseolim cenușa mor- 
mântului, — și vom fi prieteni... 

Bătrânul tăceă. 

Abiă sus, în odaia întunecată, în faţa chipului 
ei, el deschise gura, ca să strige răguşit: 

—— De ce mă intrebi tu astea fiul meu, co- 
pilul meu? 

Şi îmbrăţişând capul băiatului, incepu să-l 
sărute ca un nebun, pe păr, pe trunte, pe ochi.. 

Dar tânărul nu mai ştiă nimic. 

Suspină în brațele bătrânului, şi privea 
mustrător la chipul care intorceă acuma faţa, 
ferindu-se de ochii săi... 


© BCUCIuj 

Cu asta suntem obișnuiți din partea presei 
din regat, iubite cstitor, dar singurul lucru ce 
ne întristează e faptul cu onoratele redacţii ro- 
mânești, (chiar cele cari ne reproduc cu mai multă 
înverșunare) nu ne-fac cinstea schimbului. 

Depildă, „Opinia“ din lași, care primește 
de multă vreme „Ţara noastră“ n'a binevoit să 
ne vie măcar o singură dată la redacţie. E ne- 
voie de bunăvoința prietenilor noştri din ţară ca 
să știm că există o „Opinie“ pe lumea asta, şi 
că această „Opinie“ se nutreşte din coloanele 
„Ţării noastre“... 

o 

Molière — anarhist. Cine s'ar fi gândit că 
acum, după 235 de ani, să ajungă Molière nu- 
mărat printre anarhiști? Unele ziare au adus 
vestea, că toate piesele de teatru ale lui Molière 
sunt oprite să se joace îm Japonia. Ce a indem- 
nat pe japonezi la procedeul acesta faţă de Mo- 
lière, ne istoriseşte un scriitor francez. Ei sunt 
de convingerea, că Molière sub masca ridiculi- 
zării, atacă tot ce formează baza ordinei so- 
ciale în laponia. În prima linie să ingenunche 
autoritatea părintească. Rar e o piesă a lui Mo- 
lière în care să nu vezi cum copiii fac caraghioşi 
pe părinţi, jucându-le farse, ajutaţi de servitori 
vicleni şi cameriere rafinate. La Molière tineretul 
totdeauna are dreptate pe spatele bătrânilor. 
Piese ca „Isprăvile lui Scapin“ sunt imposibile 
în Japonia, unde pietatea copiilor formează o 
virtute principală. In ochii japonezilor, Molière e 
şi inmoral,. pentrucă în piesele lui se glorifică 
căsătoriile din dragoste. In Japonia iubirea nu 
joacă nici un rol în căsătorie; căsătoria e o con 
venţie între familii şi se încheie de părinţi. Fe- 
meia japonă e de-o supunere oarbă faţă de băr- 
bat, ei nu-i permis nici să-şi spună părerea, necum 
să-i mai facă şi scene. 

Nu mai puţin e imposibil la japonezi felul 
cum Molière zugrăvește raporturile dintre supe- 
riori și inferiori, neruşinarea servitorimii, felul 
cum îşi bate joc de știință şi mai ales de me- 
dieină, scurt tot ce în Japonia se admiră şi se 
respectă. Cu un cuvânt, Molière este în ochii 
japonezilor un anarhist, şi de aceea guvernul ja- 
ponez a crezut de bine să împedece influenţa 
lui Molière asupra tinerimii şi a oprit reprezen- 
tarea pieselor sale. 








Din ziua aceea, bătrânul n'a mai fost pândar 
al satului. 

Trăiă în aceiaş casă cu fiul său, îi ingrijeă 
averea, dar nu mai vorbiră nimic de moartă. 

— Știu destul, Mama şi-a Inșelat soţul cu 
d-ta. Şi d-ta ești tatăl meu. Nu vreau să ştiu 
mai multe. Un lucru te rog: n'ar fi bine să-i 
luăm chipul de lângă icoane? Abiă acuma îmi 
dau seamă: sfinţii cu sfinţii, oamenii cu oamenii... 

Şi glasul îi tremură ciudat, 

Din ziua aceea, se hotări să plece iar în 
orașul de care fugise. Vieaţa curată a satului, 
cu amintirea celor morţi nu mai avea nici un 
farmec pentru el. 

Cândva, poate se va reîntoarce. Acum insă, 
trebuiă să plece cu orice chip. 

Dacă ar fi vrut să ştie mai multe, dacă ar fi 
vrut să afle din tinerețea celui ce-i spusese că 
i-e tată, poate că n'ar mai fi plecat. 

Ar fi aflat atunci că bătrânul imbrăcat în 
haine de sătean, își petrecuse vieata în mocirla 
oraşelor, alături de oamenii cei mai stricaţi; ar 
fi bănuit grozava minciună, scornită de bătrânul 
şiret, ca să-şi trăiască bătrânețele în înbelşugare, 
— şi într'o bună zi, dupăce l-ar fi gonit ca pe 
cel mai rău tălhar, ar fi pus iarăş lângă icoane, 
fără nici o îndoială de data asta, chipul sfânt al 
mamei sale... Daniel Vodena. 





„PARA NOASTRA“ 


REVISTA POLITICĂ. 


Voinicii. Nu trece aproape zi, fără să n'avem 
de-a înregistră câte o nouă dovadă a felului cum 
ştie să interpreteze părintescul guvern legile ţării 
— când e vorba de noi. Atât de mult ne-am 
obişnuit cu volniciile de cari avem parte, încât 
nici nu ne mai surprind. Şi dacă, cu toate aceste, 
le înregistrăm, o facem mai mult pentru a inde- 
plini chemarea noastră de cronicari conștienţioși 
ai evenimentelor. 

In vederea luptei pentru votul universal ce 
are să înceapă, la toamnă, în parlamentul ungar, 
deputaţii români naţionalişti din Camera ungară 
au pornit în cercurile lor pentru a cere avizul ale- 
gătorilor şi a le da seamă de activitatea desfa- 
şurată în vremile din urmă. S'ar fi putut aşteptă 
ca măcar aceste adunări poporale, convocate din 
partea deputaţilor cari au nu numai dreptul dar 
şi datoria de-a ţineă dări de seamă, — vor trece 
fără ca guvernul să încerce, prin organele lui, să 
le impiedece, Lucrurile s'au întâmplat, însă, alt- 
minteri, Adunarea poporală convocată de d-l Dr. 
Al. Vaida-Voevod, deputatul cercului Ighiu, pe 
ziua de 24 August n. la Abrud-sat, — a fost in- 
terzisă prin pretorele dela Roşia pe un motiv pe 
cât da volnic, pe atât de revoltător. 

„A trebuit să enunţ şi interzicerea ţinerii 
adunării poporale -— zice d-l pretore în hotărirea 
sa de opreliște, — fiindcă punctul 3 al ordinei de 
zi (propunerea de a se votă incredere deputatului), 
— tradează o intenţiune hotărită, care involvă 
criteriul agitaţiunei naţionaliste și a manifestării 
opiniunii şi încrederii antinaţionale,. . . când pentru 
manifestarea acestei increderi nu este nici o cauză 
(ID şi nici o bază (!!), dar inseamnă direct o de- 
monstrare în contra judecății deja pronunţate a 
naţiunii, judecată cunoscută în toată lumea“, 

In „Ungaria „liberală“ a veacului al 20-lea am 
ajuns ca nişte slujbaşi inferiori să aibă dreptul 
de-a interzice alegătorilor de-a aveă încredere în 
deputatul lor!... 

O altă volnicie, tot atât de revoltătoare, s'a 
săvârşit la Blaj, unde pretorele a suspendat ac- 
tivitatea reuniunii pompierilor din Blaj şi — a sec- 
vestrat averea ei, — cu forţă brahială. Motivul 
e cel vechiu: în Ungaria trebue să fi înainte de 
toate maghiar... lar reuniunea e românească | 

Așa se respectă la noi dreptul de întrunire 
și asociare. 





© 

Birăuțiu — pe orizont. „Libertatea“ din 
Orăştie, răspunzând unor necuviințe ce și le-a 
permis tipograful Birăuţ din Budapesta fată cu 
părintele Moţa din Orăştie, publică — sub titlul 
pus în fruntea acestor gire, — un articol mai 
lung în care desvâleşte starea tristă a ziarelor 
„Lupta“ şi „Poporul român“ din Budapesta, odi- 
nioară organele partidului national, iar acum 
ajunse pe mânile tipografului Birăuţiu, prietenul 
de odinioară a Ilustrităţii Sale Burdia. 

„Pentru vieaţa noastră publică, — serie 
„Libertatea“, — lucrurile aceste nu sunt indife- 
rente. Ca eri să fii descoperit drept om vândut 
și după doi ani să reapari pe orizont, încă sub 
firma şefilor partidului, cari se vede că iartă 
uşor, — cam stranie pildă publică“. 

O lămurire a opiniei publice românești se 
impune cu stăruinţă, Lumea românească cere să 
ştie ce influenţă mai au deputaţii români asupra 
organelor românești din Budapesta, la a căror 
înființare au contribuit atâţia ingi., Cere să ştie 
dacă mai are dreptul să vază în ele organe 
de-ale partidului naţional sau dacă au ajuns şi 
formal, după cum au ajuns de fapt, organele 
tipografului cu ambiţii de şefie politică. 

Credem că cei chemaţi să răspundă nu vor 
întârziă să lămuriască opinia publică. Intârzierea 
răspunsului ar fi și un răspuns destul de elocvent. 

o 

Alegerea patriarhului sârbesc. Congresul 

naţional bisericesc gr. ort. al sârbilor, intrunit 

la Carlovăţ, a ales, săptămânile trecute, patriarh 
în locul răposatului patriarh Brankovici. Guvernul 
ungar, dorind să aibă în scaunul de patriarh un 
om al său, gata pentru ori-ce servicii i-s'ar cere, 
a făcut tot ce i-a stat în putinţă ca ales să fie 
episcopul de Buda, Lucian Bogdanovici. Con- 
gresul a ales, însă, cu mare majoritate, pe epis- 
copul Vârşeţului, Zmejanovici. Candidatul gu- 
vernului ungar n'a intrunit un singur vot! 

Guvernul coaliţiei nu s'a dat, însă, învins. 
li stau atâtea mijloace la dispoziţie! A ales cel 
mai expeditiv: a stăruit pe lângă Maiestatea Sa 
să nu, sancţioneze alegerea. Zilele aceste s'a pu- 
blicat şi hotărirea Maj. Sale... Dorinţa guver- 
nului ungar s'a împlinit. Alegerea n'a fost apro- 
bată. Congresul se va ajurnă prin rescript regal 
şi nu se va mai convocă decât la toamnă, pentru 
a procedă la o nouă alegere, — la alegerea 
candidatului guvernului... 

„Tribuna“ dela Arad trage acum și vălul 
de pe planurile ce le urmăreşte guvernul ungar 
prin alegerea lui Bogdanoviei. Episcopul de Buda 
a promis că, în caz de va fi ales, va permite 
să se întroducă în mai multe biserici sârbești 
limba liturgică maghiară. 

Maghiarizarea cu ori-ce preț! 


Blestemul Oltului. 


Rătăciam în vis, pe țărmurile bătrânului 
Olt... 

De cu seară, adormisem cu gândul la mai 
ştiu şi eu ce împărăție veche, ce ridicături și stră- 
luciri minunate de gânduri. Și ereă o seară din 
acele stropite cu stele de foc, când închipuirile 
urcă scările minţei noastre mai lacom, când cerul 
şi pământul par a-şi repovesti legendele atâtor 
lumini şi basmele atâtor izvoare, Cine-a adormit 
sub o astfel de pace, nu se va puteă feri de nă- 
vălirile păgâne ale visurilor, — nu va puteă scăpă 
de torentul acela de valuri ridicate până la nouri, 
de nașterea unui craiu nou, zămislit din impără- 
tiile adânci ale apelor, de glasul vijelios şi plin 
de mănie al necunoscutului: 

„Din ce neam rătăcit te-ai născut, tinere 
călător? Ce mamă te-a purtat pântecile ei şi 
ce soare şi-a putut în desprinde flucările lui, 
pentru a te încălzi pe tine?! 

„Oare în vremurile acestea de prefacere, 
timpul ne e hărâzit ca să-l risipim prin pustiuri? 
Oare valurile mele, al căror sbucium şi urlet de 
un veac tu-l auzi, zadarnic se sbat intre tărmuri ? 
Oare norii văzduhului depărtat și sborul necon- 
tenit al atâtor vulturi ce spintecă aerul, fac umbră 
pământului zadanic? 

„Visat-ai tu vr'odată, tinere îmbătrânit, că 
mâine popoarele pământului vor îndură o schim- 
bare? Gaânditu-te-ai tu vr'odată că mâine împă- 
răţiile de azi se vor prâbuși şi că 'n fierberea 
demonică a căderei, glasurile Regilor vor amuţi 
strigâna ?.,. 


Măsurat-ai vr'odată durerea poporului tău? 
Cumpănitu-i-a-i greutatea nedreptăţii ce-l înnăbuşe 
şi scoboritutea-i tu în temniţele unde floarea vră- 
jită a plaiurilor tale mândre, vestejeşte schingiu- 
rită? | 

In bordeiul pitit şi sărac şi 'n bisericile cu 
turnurile până la nouri întrat-a-i tu vr'odată, 
s'asculţi mugetul împilărei și glasurile surde ale 
fraţilor tăi? 

In satele mândre, în târgurile neisprăvite 
şi în oraşele mari, văzut-ai tu cum cei din care 
te-ai născut, sfredelese în sudori pământul şi calcă 
pe foc, pentru o vieaţă mai amară ca moartea?! 

In codru desmoştenit, pe vârfurile prăpă- 
stioase ale munţilor bătrâni şi 'n usurpăturile pă- 
mântului, n'ai auzit strigătul pierdut al neamului 
tău? 

In lanţurile istovitoare, în mâinile hrăparețe 
şi în umbra josnică a ruşinei, n'ai auzit tu stri- 
gătul acela surd și dureros de dulce „frate“?! 

Nu vezi tu cum ierburile otrăvitoare se ridică 
în casa părinţilor tăi, cum le sug sângele, cum 
se încălzesc cu partea lor de soare şi nu te doare 
pe tine ca grădina sfântă a neamului tău, să hră- 
nească gura celui mai veninos şearpe?... 

In pulberea pământului ce-l calci, în ploaia 
care 'nverzeşte livada, în florile care smălțează 
pământul şi 'n aerul ce însuflețește natura, — 
nu simţi tu vântul unei premeneli cumplite? 

„In soarele ce răsare mai târziu, în luna 
ce nu mai are atâta strălucire, în stelele ce prea 
devreme s'ascund ochilor tăi, — nu trăeşti tu, 
tinere nesocotit, apusul prea de vreme al nea- 
mului tău mândru?! 

„La ce bune sunt braţele tale? Inima și 
sufletul tău, dece mai vieţueşti? Dece mintea ta 
mai gândeşte şi dece ochi-ţi mai aţintesc zarea, 
dacă neamului tău, sprijin nu poţi fi? 

„Cunoaşte inima, împărăţii mai luminate 
ca dragostea? Cerul, cunoaşte el vr-o ogiindă 
mai vrăjită decât marea? Un mai darnic primi- 
tor decât pământul, cunoaşte pe cineva soarele ?.. 
“Cunoşti tu ceva mai sfânt decât neamul tău?! 

„Şi 'n loc de a-ji strânge fraţii, în loc de-a-ţi 
oţeli braţele in tumultul vieţii, — în numale unui 
ceas, care va sună mâine, — tu-ți risipeşti vieaţa, 
căutând odihnă trupului tău trândav, pe malurile 
mele, ca şi inima ta de 'ngheţatel!.,* 

Şi Craiul şi cerul şi pământul — tăcură, 

Apoi, ca și când cerurile s'ar fi deschis, o 
rază de foc străbătu văzduhu! spre locul unde 
cuvântă craiul şi ca şi când pământurile s'ar fi 
prăbuşit dintr'odată, raza cerească împreună cu 
craiul pământean, s'au cufundat, cu lume cu tot 
în adâncuri. 

lar valurile, al căror muget sguduiă pă- 
mântul, rostiră cutremurându-mi sufletul şi stro- 
pindu-mă cu o apă tulbure şi amară: „du-te! şi 
blestemul Oltului, cadă asupra capului tău!“ 

Când m'am trezit, deși nu se luminase 
încă, perina 'mi-eră plină de lacrimi: plânsesem 
în somn, 


Poiana. Demetru Marcu. 


VIEAȚA ÎN BUCUREȘTI. 


Pe trotuarul Bucureştilor. — Vieaţa cafenelelor. 

Au sosit şi zilele plăcute ale sfârşitului verii. 
Şi cu ele odată s'a întins și seninătatea aceea a 
dimineţilor răcoroase în care ai iluzia întâilor zile 
de primăvară, mai ales când treci printr'un pare. 

Mulţi din ceice au petrecut câtii-va vreme 
la teară, la aer, încep să se apropie cu drag de 
Capitala mai puţin invăpăiată. lar afişele teatrelor 
prin grădini îi momesc pe toţi ev titlurile lor ispiti- 
toare: „Leacul doctorului Beștelei“, „Fănică Chi- 
chion“ sau „Dumnealui și Dumneaei“. Atâtea şi 
atâtea „spectacole distractive“ pline de „indiscreţii“ 
de acelea ce caracterizează pe ceice-și trec vieaţa 
prin „şantane* și alte localuri necurate. 


Decât lumea vreă se râză cu ori-ce preţ, şi 
toți aleargă „să-și facă digestiunea* ascultând flea- 
curile văratice pe cari le dau în vileag, cu o vervă 
îndrăcită cei mai buni comici ce-i avem, 


Pe înserate obișnuita plimbare pe calea Vic- 
toriei începe să-şi capete farmecul ei. „Tipii“ şi 
„tipesele“ iar 1şi fac „turul de pod“ la ceasurile 
reglementare — după asfinţitul soarelui. 

* 

În acest timp, când primăria îşi vede de lu- 
crările începute și tratează zilnic cu ceva catran 
ferbinte străzile de prin centru, în după prinzurile 
pline de moleșeală, cafeneaua mai ispiteşte, pe 
unii din obişnuiţii ei muşterii, cu „şvarţ“ şi cu ziare. 

Desigur că nu-i vorba de vre-o cafenea de 
samsari sau de „pic-pocheţi“ — cum sunt vre-o 

„două-trei de pe lângă Bulevard, și cu atât mai 
mult nu poate fi vorba de altă cafenea, unde con- 
sumătorii se duc ca să se uite la poze și ca „să 
facă poză“! i 








„PARA NOASTRA“ 


Prin cafenele ca acelea prin care bâjbăie 
samsarii şi oamenii certaţi cu poliţia, cel mult 
dacă ai zări în câte un colţ câţi-va ingi înghesuiți 
la un joc de cărti. Incolo nimic altceva decât zarvă 
și îngrămădeală de oameni suspecți cari nu-și pot 
permite luxul unei consumaţii sau al unei partide 
de table 

La „Kübler“ şi la „Boulevard“ — cele două 
cafenele mari, pe unde dai de intelectuali și de 
lume mai spălată, prin aceste locuri dai peste mai 


toate grupările literare. Într'o vreme aveă numai. 


„Kiiblerul“ această înaltă menire; astăzi „Bulie- 
vardul“ începe să i dispute întâietatea. 

Dar „Kiiblerul tot îşi păstrează atmosfera lui 
mai curat intelectuală. Afară de câţi-va pensionari 
militari, — cari îşi aduc aminte, cu câte un şvarţ 
inainte, de timpurile blagoslovite când erau în 
activitate, pe aici eşti sigur că nu poţi da de cine 
ştie ce tip de parasit, de samsar sau escroc, 

Aici poţi întâlni pe mai toţi artiştii noştri 
fruntași — mai toţi sculptorii şi pictorii „Tine- 
rimei artistice“ — apoi o mulţime de profesori şi 
scriitori de toate categoriile, pe lângă acel soiu 
ciudat de oameni, fără o profesie hotărită şi cari 
sunt cunoscuţi numai sub etichete de „intelectuali“. 

„Intelectualii“ dela „Kübler“ au călcat însă 
în picioare tradiţionalele obiceiuri ale unei cloace 
de „intelectuali“ ce și-au luat catrafusele dup'aici. 
„Intelectualii“ de altădată făceau gălăgie numai, 
şi nu consumau mai nimic; cei de azi consumă 
șvarţ — „nectarul kiiblerian* — şi trec în revistă 
toate publicaţiile după faţa pământului și apoi 
încep discuţiile ce se înteţese din ce în ce, și 
nu arareori din asemeni discuţii se nasc multe 
intrigi şi dibăceli, potrivite de diferite cenacluri. 

Vieaţa aceasta de cafenea are un rol în- 
semnat în activitatea intelectuală de azi. Şi cu 
drept cuvânt e atât de greu ca unul sau altul 
Gintre membrii unui cenaclu să-şi puie casa la 
dispoziţia „amicilor literari“ pentru discuţiile ce 
se întind grozav! Și apoi cafeneaua e un mijloc 
sigur de strângere a legăturilor sociale şi la aceea 
„Kiiblerul* cu nuanţa lui excluziv intelectuală are 
o mare insemnâtate in activitatea artistică din 
ultimul timp. N. Pora. 


HOHENHEIM. 


— Notiţe. — 

Trenul electric ce porneşte din Stuttgart 
urcă pe o linie dințată pe platoul roditor, care 
se întinde din valea Necarului până la poalele 
Albului Suabez. După o jumatate de oră de călătorie 
vagonul se oprește în faţa unei căsuțe mărunte, 
care slujeşte de oficiu postal. Pe o scândură de 
lemn sprijinită de doi stâlpi stă seris; „Hohenheim“. 

Călătorul venit din depârtări, tânărul venit 
din alte ţări cu dorul de a invăţă, cu imaginaţia 


neinfrânată, care crează numai plăzmuiri măreţe 


strălucite... rămâne buimăcit de desamăgire. 
Căci în locul sgomotului asurzitor de gară 
mare, în locul omnibusurilor, portarilor dela hotele, 
trăsurilor, automobilelor, în locul stâlpilor de fier, 
de care atârnă globurile electrice, in locul stradelor 
încurcate, în locul vârtejului ameţitor de oraş 
mare, te cobori întrun colţ de pace, de linişte 
rustică. Hohenheimul, acest Hohenheim, care e 
în lumea întreagă mai cunoscut decât sute de 
orașe de mâna doua, nu-i nici măcar un sat. 
La sfârşitul veacului al XVII-lea ducele 
Carol al Wiirttembergului ridică pe plaiul acesta, 
împrejmuit de văi şi de păduri pitoreşti, un castel 
de vară, un mare castel de petreceri în stil 
francez. De jur imprejur terasa sprijinită pe balu- 
strada rotundă de peatră, grădina cu drumurile 
ei drepte, cu rondurile în formă regulat geome- 
trică, în chipul celei dela Versailles. Şi o stră- 
lucită vieaţă princiară, în spiritul francez, care 
stăpâniă atunci Europa întreagă, se desfăşură aci, 
Dar curând lucrurile se schimbară. Veni 
epoca de lupte crâncene, de nenorociri, de greutăţi 
care însemnară brazde adânci pe fruntea princi- 

pilor ca şi pe aceea a popoarelor. Şi în multele 
castele de petrecere ale ducilor de Wiirttemberg: 
la Hohenheim, la Solitute, la Mon Répos, fastul 
dispăru incetul cu încetul, muzicile amutţiră, lu- 
minele se stânseză, zidurile se învechiră de vreme 
şi singurătate. 

Când începu regenerarea prin cultură, la 
începutul veacului al XIX-lea castelul tăcut şi 
pustiu fă prefăcut în școală de agricultură. 

De nouăzeci de ani dăinueşte şcoala aceasta 
care a făcut gloria numelui de Hohenheim. — In 
sală de şedinţe se vede o hartă, pe care stau 
însemnate cu roşu toate punctele globului, care 
au trimis tineri să înveţe aici. Poţi vedeă punctele 
acestea din ce în ce rărindu-se până în Japonia 
şi în republicile Americei. 

E un mare complex de clădiri în dreptunghi, 
cu aripi laterale, deasupra căruia se ridică cupola 
rotundă în stil roman. — Un aer de adâncă bă- 
trâneţe se desprinde din zidul îngălbinit; din 
țiglele, pe care alocuri s'au prins muschi; din 
portalurile boltite, din gangurile intunecoase podite 
cu mari lespezi de piatră, în zidurile cărora sunt 
cioplite firide pentru cărbuni, rău închise cu pri- 
mitive uşi de scânduri, 

Dar între zidurile acestea învechite se cu- 
prinde o mare bogăţie... Săli numeroase, în care 
vor fi petrecând altădată oaspetii de neam mare, 
sunt astăzi ocupate de colecțiunile bogate ale 
şcoalei: colecţiunea de modele şi de produse 
agricole, 'muzeul geologic, muzeul zoologic-ama- 
toric, cabinetul de fizică, laboratorul de chimie, . 

In cele mai multe din odăile de locuit de 
odinioară vezi acum panoplia de spade şi şepci 
colorate ale cetățenilor academici de astăzi... Şi 
ca şi atunci mai răsună şi acuma de multeori 
în miez de noapte strigăte, din care pe abiă poţi 
deosebi din când în când un „gaudeamus* ori 
un „in vino veritas“... 

In camerele de lucru ale profesorilor, şi în 
sălile de curs, se desfăşură însă munca stator- 
nică, munca cuceritoare, de care în această „li- 
bertate academică“ numai foarte puţini se fo- 
losese cum se cuvine. 

In aripile laterale se adăpostește munca 
practică: lăptăria, fabrica de bere şi spirt, labo- 
ratorul tehnologic, grajăul de rase, grajdul vitelor 
de muncă şi a celor de lapte, în care se pot 
vedeă minunate vaci de Siementhal. In sala de 
călărie e azi magazie de nutreţ și scuteală pentru 
maşina de treerat. Praful a înnegrit resturile de 
frescuri, modelate în ştuc. 

Mai departe sunt încăperile şcolilor prac- 
tice de plugărie și grădinărie, alăturate Acade- 
miei agricole, în care sdraveni băieţi de ţăran 
vin să se desăvârșească în meșteșugul părin- 
ților lor. 

Tot în acelaș complex de clădiri, care -ar 
putea adăposti un sat întreg, se mai află in 
sfârşit locuinţele profesorilor şi a celorlalţi fanc- 
ționari, şcoală primară, pentru copiii persona- 
lului, o capelă catolică, o prăvălioară, o sală de 
scrimă şi două restaurante. 

In clădiri deosebite, construite de curând 
potrivit rostului lor sunt instalate staţiunea de 
chimie agricolă și institutul botanic cu cabinete 
pentru analiza semințelor şi pentru boalele 
plantelor. 

Pe aleele grădinei botanice, ori a câmpului 
de experienţe, în restaurante, ori in sălile de curs 
întâlneşti chipurile caracteristice ale celei mai fe- 
lurite tinerimii: sunt Germani mândri cu cica- 
tricele pe faţă, cu șapea colorată; Rugi serioşi 
şi mohoriţi; Români sgomotoși; Bulgari cu faţa 
osoasă; Sârbi voinici cu ochii stânşi, cu fruntea 
ingustă; Poloni palizi şi delicaţi — peste tot un 
mare număr de străini, de care Academia nu-i 
prea bucuroasă, chiar când acești străini sunt cei 
mai potoliţi și cei mai sârguincioşi, ori poate 
tocmai pentru aceea. 

De-oparte şi de alta a clădirilor se intinde 
în cele două laturi, moşia lucrată şi îngrijită ca 
o grădină. Pomii se încovoae de rod, lanurile de 
grâu se leagănă în lumină ca unduerile unui covor 
de aur, sfeclele de zăhar parcă ar vreă să ples- 
nească în frăgezimea verdelui lor sănătos, live- 
zile poartă căpiţele de fân mirositor, pe făşiile 
de pășune dintre culturi paşte turma de oi, în 
urma lor asmute cânele păstorul în haina lui 
sură până la pământ acuma ca şi în vremile 
patriarhale. G. C. Ionescu. 


HANUL DELA STENA. 


— Roman din vieaţa macedonenilor. — 
De Daniel Vodena. 
Partea a II-a. 

XVI. 

Multe văzuse în vieaţa-i lungă, hanul dela 
Stena | 

Nici nu erau desfundate cărările pădurilor, 
şoseaua spre Ianina nici nu eră croită, şi pe la 
hanul înalt, lipit de talpa muntelui se abăteau 
voinici din toate văgăunile. 

Dar cine-şi mai amintea întâile lui zile? 

Umblau poveştile din gură ?'n gură, anii le 
prefăceau, vr'un bătrân le mai altoiă cu câte o 
amintire din tinereţa lui depărtată — și basmele 
cu tâlhari porneau să colinde satele de pe aproape, 
se resfirau pe drumuri depărtate şi se risipeau 
la capetele Pindului. 

Din negura trecutului, vrun palicar îmbă- 
trânit pe malurile lacului Prespa, desprindeà 
fapte şi oameni, îi încunună cu măreţia vremilor 
apuse — şi înfioră pe cei ce-l ascultau. 

Unul îşi amintea din strămoși povestea unei 
copile cu părul lung, galben — adusă de pe ţărmii 
Helespontului, zăvorită în hanul singuratec — şi 
uitată acolo până într'o noapte, când au răsunat 
bubuituri grozave ceasuri intregi, şi apele din 
faţa hanului s'au roșit până aproape de celălalt 
mal.,.. 
Altuia, bunicul îi povestise de-un bey tânăr, 
fugit din Stambul de frica vizirului şi ascuns 
acolo, în tainica singurătate a hanului; cum 
întrun amurg sau porpit din văi glasuri de bu- 
ciume și chemări de răscoală; cum cete mari, 
adunate din desişurile codrilor au pornit să cu- 
treere întreaga ţară, până şi-au pierdut urmele 
la graniţa Epirului şi cum peste zeci de ani, 
târziu, beiul s'a întors singur căi îngroape aalo 
bătrâneţele amărite. 

Spuneau bătrânii de nişte călugări înalţi, 
cu feţele totdeauna plecate spre pământ, cari se 
abăteau acolo în fiecare primăvară şi ascundeau 
ceva în sutană; de răsboinicii albanezi, împră- 
ştiaţi în grămezi răslețe, cari iși legau acolo ră- 
nile, deschise in cine ştie ce luptă; de clefții 
veniţi dinspre Elada, să prade pe beii din drumul 
laninei, de cântecele antarţilor răsculați împo- 
triva stăpânirei, — cântece a căror patimă tre- 
sare şi azi, pe strunele tamburei vr'unui moșneag 
cântăreţ, 

Vremuri noii au venit apoi. 

Negustorii şi soldații taie cărări pe mar- 
ginea pădurilor, pe maluri de ape, adunându-le 
într'o potecă largă, ce aleargă peste dealuri şi 
lângă prăpăstii, spre Bitolia. 

Cete de pietrari incep să netezească dru- 
murile; işi aduc neamurile de prin Rumelia şi 
ținuturile Vardarului, se imprietenesc cu bulgarii 
din Prezven, și se apucă de pescârie. 

Acum, casa de pe munte se preface în han. 
De câteva ori pe săptămână, în odăile de sus 
se aprind lumini, iar jos în grajdul de nuele 
răsună nechezări de cai şi mugetele boilor. 

Sătenii din Glumboci, cărbunarii din pădu- 
rile invecinate, trec mai des pe la han şi se 
opresc o noapte. 

Dela o vreme, încep să aducă veşti din 
Bitolia : cum se frământă satele din toate scor- 
burile Pindului, cum ard cu vălvătui uriaşe bi- 





sericile bulgărești; cum colindă cetele de comi- 
tagii pădurile, şi se răsboiesc cu antarţii adunaţi 
de pe râpele Olimpului. 

Dinspre Ueskub, voivozi sârbi se strecoară 
tiptil pe malurile Vardarului, trec hotarele sa- 
telor bulgărești și dau de sârbi. Bulgarii nu vor 
să creadă că aceia sunt Sârbi — și cremenea 
carabinelor scapără. 

Hanul care incepe să inbătrânească, își 
aduce aminte de vremile lui de odinioară — și 
chiamă în adăpostul său, cetele de antarţi, pri- 
pășite în jurul Stenei. 

In pivnita largă, adâncă, de multeori au 
răsunat sfaturile căpitanilor; şoapte tainice se 
înălțau spre podeaua uneori liniştită, alteori fră- 
mântată de opincii arnăuţilor jucători. 

Iarna, când se răresc călătorii şi pribegii 
din munţi pornesc spre case, în hanul dela 
Stena se adună antarţii. 

- Dar aceştia, nu mai sunt oameni de altă-dată. 

Demult, in zilele de înflorire ale hanului, 
antarţii erau oameni viteji, impinşi de iubirea 
pământului lor înstăpânit de alţii; îşi lăsau acasă 
nevestele şi copii, încingeau iataganul, își muiau 
fustanele 'n păcură şi se luptau cu turcii. Acum 
antarţii sunt oameni de toate neamurile, cari 
sunt mai fericiţi să doarmă pe vr'o poiană din 
vârful munţilor, decât să muncească la coarnele 
plugului sau să piece 'n lume, după noroc; 
pentru ei nu e ţară și nu e credinţă. Banii ve- 
niti din Elada îi îndeamnă să-şi omoare fraţii 
creștini, să ardă satele bulgărești, şi să pustiască 
căsuţele cine ştie căror bieţi ciobani români, 
cocoţaţi pe vro coastă. 

.. Dar nici-odată, hanul singutratec din drumul 
Bitoliei, n'auzise atâtea ca în zilele-i cele din 
urmă, 

Zile de iarnă, cu cer senin, 
raze multe. 

Oamenii cari treceau p'acolo, aveau frun- 
zele posomorâte, ochii îngrijoraţi. 

Vânturi de răscoală porneau dinspre Al- 
bania. Vijelia ajunsese şi Bitolia. Acolo, ofiţerii 
turei începuseră să ridice glasul împotriva le- 
gilor bătrâne. Avânturi de vieaţă nouă pluteau 
dela un capăt la celalalt al împărăției sultanului. 

Turcii atotputernici nu mai porunceau ca 
altădată; făgăduieli de vremuri fericite sburau 
pe buze şi inseninau inimile. 

Dar dintr'odată, pe toate sufletele căzu 
apăsarea. 

Din fundul Anadolului, un pașă bătrân veni 
să se pună în fruntea trebilor Monastirului. 

Erà o fiară cruntă, rămăşiţă din îndărătnica 
oaste a bătrânilor. Inchideă ochii la priveliştea 
viitorului, işi astupă urechile la plângerile celor 
urgisiţi şi sfărmă toate încercările de libertate. 
Ofițerii tineri din preajma sa, tremurau, îl urau 
și totuş trebuiau să-l asculte. 

— Prea multă dreptate ghiaurilor! 

Si de câte-ori auzea de greșala unui creștin 
îl spânzură, Pe alţii îi trăgea în ţeapă. 

— În numele stăpânului meu Sultanul! 

Și mureau vinovaţii la un loc cu nevino- 
vaţii, turcii amestecați cu creștinii. Altfel de pe- 
depse nu încăpeau la el. 


cu îngheţ şi 


Un nenorocit care furase un cal, un altul 
care omorise oameni, și arsese case şi altul, 
care se uitase cruciş la Siamzi-Paşa — aveau 


parte de aceiaș pedeapsă. 

Când i-se urise cu atâţia spânzurați și 
traşi în ţeapă, el începu să împuște cu droaia 
pe vinovaţi. Pe unii îi legă cu picioarele de 
vârful unui părete înalt, puneă pe călăi să-l 
tragă cu altă frânghie de cap şi apoi, porunceă 
să-i deă drumul. 

Trupul venià repede, ca o stâncă prăvălită 
şi se pocneă cu capul de zid. O pată groaznică 
rămâneă în urmă, — stropi de sânge — bucăţi 
de creier — oase măcinate. 

Şi Pașa rânjeă in barbă. 








— In numele stăpânului meu Sultanul! 

„+. Dar toate astea trebuia să se sfargească 
într'o zi. 

Mulțimea se adună pe uliţi; veneau osmani 
de toate neamurile. Mahomedani, greci, albanezi, 
români şi bulgari, se amestecau la răscruci, şi 
murmurau. Ofițerii surâdeau, îi lăsau să se adune, 
îi ațâtau. Murmurul creștea. Șoaptele se prefă- 
ceau în glasuri ridicate, în strigăte, în răcnete. 

Erà în dimineaţa Bobotezei, când un pu- 
hoiu de oameni, alergă spre palatul pașei. Sol- 
daţii nu se încumetau să-i oprească. Puhoiul 
creşteă, urlă, pocnete râsunau din vreme'n vreme. 

Dar pașa nu mai erà. 

Plecase în zori cu o ceată de drediiaioai, 
Incotro? Nu ştiă nimeni. Poate la Salonic, poate 
spre Corcea, chiar spre lanina. Acolo, poporul 
nu eră înfierbântat, iar beiul îi eră prieten. 

Dar bine — bine, nu știă nimeni în mulțime. 
Numai ofiţerii ştiau, — cei câţiva tineri cari în 
taină, îi pregătiseră moartea. Știau bine că apu- 
case pe drumul laninei, că peste noapte se va 
opri în hanul dela Stena.. 


Cum tremurau în ziua aceea zidurile pu- 
trede ale hanului! 

Păreă că din bârnele afumate, de sub 
treptele roase de vreme eşeau suspine. Păreţii 
oftau, tavanele gemeau înăbușit, iar coperişul 
trozneă,. 

Bătrânul han, nu văzuse niciodată așa de 
roşu soarele. 

In lumina lui străluceau de departe, ţevi de 
carabine. 

Hangiul stă pe gânduri. Işi ştergeă fruntea 
cu palma, eşeă în drum, cercetă zările şi întră iar. 

Pe inserat, când amurgul svârleă văpăi roșii 
pe ghiaţa laculului şi poleiă carabinele călăre- 
ților de departe, el oftă uşurat şi deschise. gâr- 
liciul pivniţei. Două zeci de antarţi şi un diacon 
grec coborâră de pe cai şi întrară sub pământ. 
Feșştile unsuroase ardeau pe la colţurii, răsfrân- 
gându-şi luminile slabe în roua florilor de mu- 


cigai. Capacul căză în urma grecilor — și paşi 
începură să se audă pe sus: le pregătea mân- 
carea. 


Incepuse să înopteze — şi cei de jos ri- 
dicau glasurile. 

Dar deodată, amuţiră. Fratele hangiului ve- 
nise ingoană dinspre Bitolia, ducând vestea că 
oaspeți noi se ivesc. 

Zarea se 'ngălbeneă în răsăritul lunei. Lu- 
mini ciudate pluteau pe munţi, şi se răsfrângeau 
în ghiaţa de lângă han. Umbriţi de aripile înop- 
tării, călăreţii turci veneau spre han şi se opriră în 
aceiaş clipă când printre munţii răsăritului se 
iveau cele dintâi raze ale lunii. Hangiul îngălbe- 
nise. Tremură. Dar şi glasul bătrânului pașă tre- 
murà, 

— Asculţi, nu-i nici o primejdie? 

— Nu, Maria ta! îngână hangiul, cu mâinile 
încrucișate pe pept, cu capul plecat. 

Un cercetaș înconjură hanul. Găsise caii în 
grajd. 

— Ai cui? Se ràstise paşa. 

— Ai pietrarilor, Măria ta, — răspunse han- 
giul cu multă îndrăzneală. 

„Sunt duși să lucreze petecul dintre Culu- 
arsă şi Zvezda... i 

Paşa se încredinţă — şi întră în odaia de 
sus a hanului. Câţiva paznici rămaseră p'afară, 
cercetând drumul. Un ceas — două trecuse şi 
in han se stânseseră toate luminele. Paznicii dor- 
meau pe fân, lângă cai. 

Hanul părea că se leagănă. Oftau porţile, 
scândurile trozneau, coperișul gemea înăbuşit. 
Atâtea păcate, îngropate în casa putredă dela 
Stena înviau şi răsuflau în liniştea nopții; duhu- 
hurile morţilor pluteau acolo, ţinând ison scrâş- 
nirilor ce se înălțau dintre şindrile. 

Dincolo, pe Munţii-Uscaţi, luna se ridicase 
mare, roşie şi lumină lacul înghețat. 

Intrun târziu, nuelele uscate ale grajdului 
începură să troznească. O nălucă albă, alerga de 
colo până colo, ascunzând în umbra ei, lumina 
unei făclii. Năluca părea că ştie bine locul. Până 
să se aprindă gardul, incepu să troznească de 
partea cealaltă a hanului. In şura dela spate, 
fânul ardea înăbuşit de multă vreme. Dintr'o dată 
tășni c'o vălvătoie roșie. Alte flacări încinseră 
hanul din două părţi. 

Şi în aceiaș clipă, zidurile începu să urle. 
Urlà beciul, odăile, bărnele se prăbuşeau tunână, 
:scânduriJe ferestrelor plezneau — şi glasuri ome- 
nești, glasuri de dobitoace prinse de foc, se 
înălțau grozave spre cer, întovărăşite aci de bu- 
buitul carabinelor, aci de strigătele morţii. 

În casa cu porţi închise pe din afară, soldaţi 
și antarţi, deșteptaţi din somn, înebuniţi de groază, 
se muşcau, se luptau, se loveau — şi cădeau unii 
peste alţii, neştiind încotr'o s'apuce, 

Iar peste ei, ardeà hanul... ` 

Ardea şi se prăbuşeă bucată cu bucată, adă- 
postul atâtor nelegiuri şi al atâtor planuri şi mai 
melegiute, făurite în tainiţele sale; ardea, îngropând 
subt el, pe cei din urmă păzitori ai păcatelor stră- 
vechi, pe ispășitorii atâtor veacuri de cruzime. 

Tavanul se prăbuşi înălţând suluri de fum 
şi de praf. Cerul şi muntele se înroșiseră, ghiaţa 
păreă uriaşe întinsuri de oţel înroșit. lar peste 


„atâtea culori de sânge, peste norii de fum, peste 


strigătele celorce mureau — treceă luna plină, al- 
băstrind, cu razele ei virfurile munţilor, apele în- 
gheţate, câmpiile liniștite, satele albe, adormite 
în paza munţilor depărtaţi. 

Și târziu de tot, când și cele din urmă flacări 


'se stânseseră, o ceată de călăreţi se opri în faţa 
„zuinelor. 


Se minunau, clătinau capul — și păreau fe- 
riciţi, cu toate că nu eră nimeni să-i încredinţeze 
că paşa arsese şi el. Nici o fiiință omenească 
imprejur. 

Numai o nălucă albă urcă repede coasta 
muntelui. Cine erà? De ce dăduse foc hanului? 

Nu ştiă nimeni. (Sfârşit), 


ȘTIRI 


Reprezentanţa fundaţiunii „Gozsdu“ — îşi 
ţine ședințele ordinare aici în Sibiiu în zilele 29 
30 şi 31 August n. pentru votarea stipendiilor 
pe sama celorce au justificat sporul în studii — și 
pentru votarea de stipendii noue. 


o 

Consistorul metropolitan al bisericei române 
ortodoxe este chemat pe zilele dela 2, 3 şi even- 
tual 4 Septemvrie aici în Sibiiu. 

Dintre membrii externi, mulţi au anunţat 
participarea. 

La ordinea zilei vor fi şi chestii de deo- 
sebită importanţă. 


Inaltul ministru de culte și instr. publ. reg. 
ung. cu ordinul Nr. 14284/908, a aprobat Abe- 
cedarui de Dr. I. Stroia, D. Lăpădat și Iuliu 
Crişan, pentru a se folosi în școalele poporale 
din patrie, cu limba de propunere română. Cartea, 
de cetire de aceiaşi autori asemenea e înaintată 
pentru aprobare. 

Se pot comandă la librăria arhidiecezană 
în Sibiiu şi la autori în Sălişte. 

o 

Adunarea generală a „Societăţii pentru fond 
de teatru român“ se va tineà în zilele de 28 şi 
29 August nou, la Oraviţa. 

Toţi membrii fundatori, pe vieaţă, ordinari 
şi ajutători ai societăţii, precum și toţi binevoi- 
torii ei și sprijinitorii culturii româneşti sunt în- 
vitaţi la această adunare, al cărei punct principal 
va fi alegerea prezidentului. 

Nădăjduim că în fruntea acestei importante 
societăţi se va pune un bărbat destoinic, cu ro- 
sturi literare, — întru cât prosperarea societăţii 
depinde in primul rând de capacitatea celui ce-o 


conduce... 
o 





Podul cel mare din Budapesta va fi recon- 
struit, căci cel actual nu poate suportă greutatea 
comunicaţiei dintre cele două jumătăţi ale ora- 
șului. 
Pilastri nu vor fi schimbaţi, căci şi cei de 
acum sunt destul de puternici, dar construcţia 
de deasupra va fi cu totul reînoită, păstrând ace- 
iaş formă de acum. 


Cheltuelile necesitate de această reparaţie se 

urcă la cinci milioane de coroane. 
o 

Fruntaşii marocani, adunaţi într'o moschee 
au proclamat pe Muley-Hafid ca Sultan al Ma- 
rocului. Azistenţii au aplaudat în mod entuziast 
proclamarea lui Hafid. In oraș bucuria este ge- 
nerală. 

El Menebi, reprezentantul lui Hafid, şi El 
Guebbas, reprezentant al lui Azis, au fost la 
Legaţiunea franceză spre a cere ministrului francez 
autorizaţia ca să se proclame imediat Hafid. 
Regnault a răspuns că el n'avea să intervie în 
nici un chip în chestiunile dinastice. Ministerul 
Franţei a luat act de asigurările date în celace 
priveşte siguranţa coloniile europene şi menţi- 
nerea ordinei. 

Autorităţile au trimis în toate porturile o 
depeşă vestind despre proclamarea lui Hafid la 
Tanger şi învitând autorităţile porturilor ca să 
proclame deasemenea pe Muley-Hafid ca Sultan. 

o 


Un groaznic incendiu a nimicit cartierul 
Sultanului Mehmed, din Constantinopole. Încen- 
diul s'a întins cu furie şi a ţinut până la trei 
dimineaţa. Treizeci de cartiere au fost nimicite 
în întregime. Numărul caselor arse nu e cunoscut 
până acum, dar se pot evaluă la câteva mii, 
După cele ce spun ziarele, şease mii de case 
ar fi prefăcute în cenușă. Deasemenea multe 
prăvălii, bazare şi moschee ar fi fost distruse. 
Mai multe mii de familii sunt fără adăpost şi 
fără mijloace. Se zice chiar că mai mulţi pom- 
pieri ar fi fost victime devotamentului lor. 

© 

Austria. Pe cât se pare convenția vamală 
cu Serbia nu va merge tocmai neted.. Peste tot 
politica comercială a monarhiei noastre în Bal- 
cani a avut puțin noroc. Răsboiul vamal ce se 
poartă cu România de peste 20 de ani, a adus 
cu sine micşorarea exportului în această teară. 
An cu an exportul Austro-Ungariei s'a micșorat 
şi in locul ei a câştigat tot mai mult teren Ger- 
mania și Anglia. De aceea experienţele făcute 
cu România va îndemnă de bună seamă pe Au- 
stria să mai cedeze din condiţiunile puse. In 
Serbia sunt în clar că alipirea lor faţă de mo- 
narhia noastră, va aduce cu sine ruina industriei 
naţionale, în multe părţi se ridică proteste contra 
convenției mai ales în urma pretensiunii ce ri- 
dică agrarii austriaci, ca convenţia să se închee 
pe calea parlamentului. Din multe părţi se cere 
cu insistenţă intrarea în vigoare a convenției. 

o 

Despre viitorul Macedoniei iată cum s'a ex- 
primat ministrul preşedinte bulgar Malinow: Noi 
ne bucurăm de reînviarea Turciei şi am voi s'o 
vedem astfel reformată, ca să le convină tuturor 
supuşilor. Admirăm tactui fin şi patriotismul cald 
al turcilor-tineri, mă întreb însă, dacă tocmai 
acest patriotism care a izbucnit aşa de puternic, 
dorul de o Turcie mare şi puternică să nu pro- 
ducă frecări între minoritățile naţiunilor sau cu 
statele învecinate. Şi dacă va fi posibil, duşmă- 
niile de rasă și religie, dacă nu delăturate cel 
puţin slăbite. Eu tare mă tem că stările critice 
abiă după deschiderea parlamentului se vor arătă. 
Toate fapteie astea ne dictează o rezervă. Pentru 
Macedonia însași ar fi bine, dacă s'ar reîntoarce 
toţi inteligenţii fugiţi. 


La a I8-a expoziţie de vite de prăsilă, ce o 
va aranjă comitetul central al „Reuniunei române 
agricole sibiiene* în comuna Şura-mare, Dumi- 








necă în 6 Septemvrie n. e. comisiunea econo- 
mică a comitatului Sibiiu va fi reprezentată prin 
primpretorul cercului Sibiiu, dl Ludovie Fabri- 
tius. Programul detailat se va publică în curând. 


o 

Mareșalul Rodjib-pașa, noul ministru de 
răsboiu al Turciei, a murit subit, pe când stă de 
vorbă cu doi generali, în biroul dela minister. 

Desigur, moartea aceasta neașteptată a pus 
multă lume pe gânduri. Lucruri tainice se şoptese 
p'alocurea. Nu se prea crede că emoţiunea și 
munca au răpus pe Hadjib-paşa. 

Totuș, e foarte admisibilă această moarte, 
la un bătrân de peste optzeci de ani, smuls din 
vieaţa de leneșă visare a Tripolisului african şi 
asvârlit dintr'odată în fierberea revoluţiei. 


© 

Un congres antimilitarist se pregăteşte 
pentru toamnă — data precisă nu se cunoaşte — 
la Viena. 

Numeroși antimilitarişti din Franţa, Austria, 
Germania, Belgia, Polonia, etc. şi-au anunţat 
deja participarea. Mare parte din presă, nu crede 
această ştire, fiindcă autoritățile Austriace vor 


luă măsuri pentru împiedecarea acestui congres. 
o 


Arabii dimprejurul Damascului încep să 
se agite. 

Sunt temeri de un atac al arabilor fanatici 
cari au fost aţâţaţi prin emisionari. 

Comitetul extraordinar care urmă să aziste 
la deschiderea liniei Meca n'a putut plecă, pen- 
trucă linia ferâtă a fost distrusă în câteva locuri. 

La Constantinopol continuă agitația bătrâ- 
nilor turci. | 

Au izbucnit turburări în cuartierul arme- 
nilor. | 


o 

Tolstoi, a cărui stare se inrăutăţise in ultimul 
timp, e mai bine acum. 

El își petrece timpul întrun jilt, cu com- 
prese de ghiaţă pe picioare. Citeşte şi admiră 
pe Schopenhauer, și primeşte daruri pentru ju- 
bileul său dela 10 Septemvrie viitor. 

o 

In Sofia poporul a primit cu multă bucurie 
formarea comitetului de uniune turco-bulgară. 

In fruntea comitetului acestei uniuni, compus 
de bărbaţi de toate nuanțele politice, se află 
fostul ministru Naciovici, care se bucură de multe 
simpatii şi în Turcia. 

o 

in Rusia, deși tulburările au fost mai pu- 
tine în anul acesta, ca în alţi ani, totuș au fost 
multe condamnări la moarte şi execuţii, In Po- 
lonia s'au făcut cele mai multe: 150 în Varşovia 
şi 53 în Lodz. Urmează apoi provinciile răsăritene 
cu 128, dintre cari 83 în Riga şi 54 în Reval. 
In Kiew au fost condamnaţi la moarte 91 de inși, 
iar în Odessa 50. Execuţii au fost: în Varşovia 
46, în Lodz 36, în Kiew 30, in Odessa 27, în 
Cherson şi lecaterinoslav câte 18, în Riga 17, în 
Moscova 12 şi în Reval 10, In celelalte părţi ale 
imperiului, de-asemenea au fost execuţii capitale, 


dar nu aşa de multe. 
© 


0 mare nenorocire s'a întâmpiat zilele tre- 
cute în minele de cărbuni din Maybole. 

O explozie de grison s'a produs între orele 
5 şi 6 seara, intr'o mină în care lucrau 73 de 
mineri. 

Explozia a fost atât de puternică, incât as- 
censorul a fost distrus și ventilaţiunea a fost 
stricată. 

Dintr'o mină învecinată a pornit imediat o 
expediţiune de salvare. Patru mineri au putut fi 
scăpati. O altă grupă de salvare a dat peste cinci 
cadavre. Dar din cauza enormelor grămezi de 
pământ, expediţiunea s'a văzut nevoită să se re-. 
tragă. 

Detunătura care însoţise explozia a fost 
stragnică şi s'a auzit dela o mare distanţă. | 

Toate încercările ce sau mai făcut pentru 
salvarea nefericiţilor au rămas zadarnice. 

Focul continuă să ardă în interiorul minei, 
de unde iese un fum puternic, 

Scene mișcătoare s'au petrecut puţin după 
ce a avut loc catastrofa: femeile şi copiii mine- 
rilor au venit la casa de unde coborau aceștia 
în mină, voind să se arunce jos. Cu mare gre- 
utate au putut fi împiedecate de armată. 

Disperarea mulțimei e imensă. 

O 

Vasul german „Palmyra* mergând din An- 
vers la Valparaiso s'a cufundat în dreptul insulei 
Wellington, 5 oameni s'au înecat, alţi 16 cari 
şi-au căutat scăpare pe o luntre, au dispărut. 


0 statistică privitoare la dirijabile, publi- 
cată de ziarul francez „Le Matin“ arată că primul 
loc îl ocupă Franţa cu baloanele: Le De-la Vaulx 
şi Bayard-Clemant şi la Ville de Bordeaux, care 
se găsesc încă în construcție, Germania posedă pe 
Parcevol şi Gross. Anglia posedă dirijabilul Nr. 
2 şi Statele-Unite pe Baldwin. Italia își construește 


acum un dirijabil. 
© 


Din Paris se anunţă, că o însemnată flotă 
franceză va vizită apele italiene cu ocazia tre- 
cerei în revistă a flotei italiene de cătră regele 
Victor Emanuel. Această revistă va fi cea mai 
mare manifestaţie navală a Italiei, deoarece vor 
luă parte 57 de mari unităţi de luptă. 

© 

Bulgarii din Macedonia nu se astâmpără; 
zilele trecute, ei au ocupat la Kilkino o biserică 
aparținând grecilor. i 

In urma stăruințelor grecilor, autoritățile au 
hotărit să invite pe bulgari a înapoiă această 
biserică. l . 
o 

Din Lisabona se anunţă, că fostul ministru 
de finanţe în ultimul minister Franco, discutând 
bugetul, şi-a terminat cuvântarea spunând: „Do- 
resc ca regele Manuel să fie mai fericit decât 
tatăl său“. 

Deputatul Santos a adăogat atunci: „Şi să 
găsească miniștri mai demni decât cei din ultimul 
cabinet“. 

Fostul ministru a sărit atunci asupra depu- 
tatului Santos ca să-l bată. O încăerare s'a pro- 


dus; combatanții au trebuit să fie despărțiți. 
o 


Din toată lumea. Printr'un decret regal s'a 
închis zilele trecute scupcina sârbească. 

— Se anunţă din Petersburg că în urma ini- 
țiativei unei alte mari Puteri, Rusia a hotărit să 
retragă gendarmeria din Macedonia. 

— Flota americană a ajuns la Sydney, unde 
a fost primită cu mult entuziasm. 

Peste 300,000 oameni au aclamat pe ma- 
rinari, la debarcare, 

— Noul imprumut rusesc va fi de 2 mili- 
arde lei. Emisiunea lui e așteptată de finauciarii 
din Paris pentru luna Octomvrie. 

— Congresul dela Copenhaga al orientali- 
ştilor, a fost închis; viitorul congres se va ţine 


la Atena. 
— Un reprezintant al ministerului de ră- 


sboiu german a sosit la Mans spre a învită pe 
aeronauţii fraţii Wright să se ducă la Berlin și 
să facă acolo călătorii cu aeroplanul lor, sub su- 
praveghierea autorităţilor militare. 

—- Preşedintele Statelor-Unite, Rosewelt a 
refuzat învitaţiile împăraţilor Francisc Iosif şi 
Wilhelm și a regelui Italiei de-a luă parte la vâ- 
nători, spunând că primirea acestor învitaţii ar 
pricinui nemulţămirii printre Americani. 

— Din Petersburg se anunţă că dieta filandeză 
a hotărit, în unanimitate, să protesteze în contra 
sistemului de guvernământ ordonat de ţar, in ce 
priveşte afacerile finlandeze. 

Din această pricină, e inevitabil un conflict 
cu puterea centrală a guvernului. 


Direcţiunea școalei comerciale superioare gr.- 
or. române din Brașov, ne trimite următorul aviz 
pentru anul viitor: 














TARA NOASTRA: 


Anul școlar 1908/1909 se va începe la 1 Sep- 
temvrie v. 1908: Inscrierile se fac de direcţiune 
în zilele de 1, 2 şi 3 Septemvrie v. 

Pentru a se împedecă o aglomerare prea mare 
de elevi în clasa I-a comercială și a se puteă face 
o selecțiune mai bună a lor, conferiuța a adus ur- 
mătoarea hotărîre: 

1, Prenotările pentru înscriere în clasa I. 
comercială să se facă în fiecare an prin adresă în 
scris până în 15 August st. v. la direcţiune. 

2. Lista celor prenotaţi să se pertracteze în 
conferența, de începere a anului școlar, în care se 
va decide eventuala primire s u respingere. 

3. Sub nici o împrejurare să nu se primească 
în cl sa I. comercială un număr mai mare de elevi 
decât cel admis de regulament adecă 40 de elevi 
şi numai în cazuri de tot excepţionale numărul 
de 45. 

4. Cei neînsinuaţi până la terminul fixat în 
punctul prim, precum şi ceice nu vor prezentă la 
însinuare atestatele cuvenite pot fi primiţi la școală 
numai în cazuri de tot excepţionale. 

In clasa primă pot fi primiţi numai acei elevi 
cari au absolvat cu succes și pot produce atestat 
de trecere din clasa IV. gimnazială, reală sau ci- 
vilă, dela o şcoală pnblică. La înscrierea tuturora 
se cere atestat școlar şi atestat de botez. 

Examenele supletorii și de emendare se vor 
ţineă în 1 și 2 Septemvrie v, Ceice vor întârziă 
atât dela acest examen, cât și dela înscriere, pot 


fi admiși nnmai dacă vor dovedi cu certificate - 


demne de credință cauza întârzierii. Examenele 
de privatiști și maturitate de corigență oral se vor 
țineă în 6 Septemvrie v. Aceştia au însă a se în- 
sinuă în persoană la direcțiune cel mult până în 
l-a Septemvrie v. Privatiştii au a plăti la direc- 
ţiune taxele pe un an şcolar cu 74 coroane și taxa 
de examen de 80 coroane deja la însinuare pentru 
examen. 

Taxa de primire e 8 coroane, didactru 60 
coroane şi alte taxe 6 coroane, gş trebuiesc plătite 
la înscriere cel puţin jumătate, iară până în Fe- 
bruarie restul. Elevii, cari nu şi vor achită la timp 
taxele, vor fi opriţi dela cercetarea cursurilor. 

Elevii de confesiuni străine decât cea ro- 
mână greco-orientală și greco-catolică plătesc di- 
dactru duplu. 

Fiecare elev va mai plăti pe seama fondului 
de penziune al profesorilor încă o taxă de 10 co- 
roane, o taxă edilă de 20 coroune pentru zidirea 
şcoalei, iară pentru excursiuni școlare și alte tre- 
buinţe suma de 6 coroane. 

Fiecare e!ev e dator a aveă la începutul anu- 
lui școlar toate cărţile și recuizitele necesare noue 
şi în bună stare, de oarece legile școlare opresc 
traficul de cărți și recvizite și folosirea, de cărți 
vechi și necorăspunzătoare. Cărţile vor purtă viza 
institutului alăturea cu numele elevului. 

Chipiul şi uniforma proprie a şcoalei comer- 
ciale se recomandă a se procură deja în prima 
lună de școală și se impune în mod obligator tu- 
turor elevilor din şcoala comercială. Forma și co- 
loarea se pot află dela direcţiune. Pentru orice 
informaţiuni mai detaialte părinţii și tutorii şcola- 
rilor să se adreseze la direcțiune,  Direcţiunea, 


Anunţ. 

Cursurile „Școalei pentru economia şi indu- 
stria de casă“, susţinută de „Reuniunea femeilor 
române din Sibiiu*, se incep la 15 Septemvrie 
n. Instrucţiunea secţiunii economice cuprinde: 
a) învăţământ practic: pregătirea bucatelor, con- 
servarea poamelor şi legumelor, spălatul şi căl- 
catul rufelor, confecţionarea rufelor ete. (instruc- 
toară d-na lulia Dancăş), b) învăţământ teoretic: 
economia de casă, contabilitatea ete. Instrucţiunea 
secţiunii industriale cuprinde: cusut, croit, im- 
pletit cu maşina, tors şi tesut, (instructoarea d- 
şoarele Al. Ţieranu şi Virg. Podoabă). 
Informaţiuniii se pot primi dela 


Comitetul „Reuniunii femeilor 
române din Sibiiu“. 


Poșta redacţiei. 


D-lui N. P. în S. Ne întrebi „eu indignare“ cum se 
face de nu răspundem acelor „atacuri“ de cari ne învred- 
niceşte în timpul din urmă revista „Neamul românesc“ şi 
rămâi nedumerit în faţa tăcerii noastre „când aceste atacuri 
se înteţesc tot mai mult gi cuprind răutăţi tot mai vădite“... 
Nu trebue să te nelinişteati, iubite prietine. Cei „loviți“ — 
cum spui D-ta au toate motivele să fie mai calmi. Cu seni- 
nătatea cu care au primit laudele aceluiag condei, ei înca- 
sează și micile răutăţi. Probabil insă să va curmă tăcerea 
care te indispune şi atunci vei primi și D-ta şi publicul ce- 
titor lămuriri, Aceste lămuriri însă nu sunt urgente. Ori 
cine îşi poate da seama că în câteva luni de zile un om. 
lăudat pentru „vrednicia“ lui nu poate ajunge să fie batjo- 
corit de unul gi acelaş condei. „Aliquid naeret“ zici D-ta şi 
ai toată dreptatea. Şi vezi cu toate astea uoi am preferă. 
să nu ridicăm vălul acestor mizerii şi să nu-ţi dăm prilejul 
nici D-tale nici altor oameni buni și cinstiţi să te poţi fu- 
rişă după paravanul care ascunde buzola opiniilor unuia 
din „oamenii noatri mari“ cum spui D-ta cu atâta naivitate 
curată dela ţară... Ai aveà prilejul unor desamăgiri dure- 
roase şi sufletul D-tale sănătos va tresări când vei înţelege 
câte patimi mititele joacă uneori în călimara cutărui proroc. 
Şi te-ai amări iubite prietine, pentrucă — cum spuneam — 
D-ta eşti suflet curat şi om cinstit. 

Banca de asigurare 


„TRANSSYLVANIA 


~+- din Sibiiu > 
întemeiată la anul 1868 
în Sibiiu, str. Cisnadiei DTr. 5 (edificiile proprii). 
Fonduri de întemeiare şi de rezervă 2.161,399il cor. 
asigurează în cele mai avantagioase condiţii: 
contra pericolului de incendiu şi exploziune, 
edificii de ori-ce fel, mărfuri, mobile, vite, producte economice etc. 


DEE asupra vieţii -æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieată etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 


+++ 








Valori asigurate contra incendiului : 
95.816.412:— coroane. 

Tiparul tipografiei Arhidiecezane în Sibiiu. 








Dela intemeiare s'au solvit: 
pentru despăgubiri de incendii 4,484,278:83 coroane, 
pentru capitale asigurate pe vieaţă 4.028,113-12 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
etagiu I, curtea I, şi la agenturile principale din Arad, Brașov, Bistriţa, Cluj şi Oradea- 
mare, dela subagenţii din toate comunele mai mari. 

Capitale asigurate asupra vieții: 
9.882.454:— coroane, 

